iraklixyz/georgian-wikipedia-cleaned huggingface dataset:
სიცილიური კლანი (ფილმი)

სიცილიური კლანი - ფრანგული კრიმინალური დრამა, გადაღებული 1969 წელს, რეჟისორ ანრი ვერნეის მიერ. მთავარ როლში ჟან გაბენი, ლინო ვენტურა და ალენ დელონი. ფილმი გადაღებულია ოგიუსტ ლე ბრეტონის ამავე სახელწოდების რომანის მიხედვით.

სიუჟეტი
მძარცველი როჟე სარტი (ალენ დელონი), რომელიც ორი პოლიციელის მკვლელობისთვისაა დაკავებული სასამართლოში დახვრეტას მიუსჯიან და უკან ციხეში გადაყავთ. გზაში ავტოფურგონიდან მანალეზეს კლანის დახმარებით გაიქცევა. კლანი საფრანგეთში სიცილიიდანაა გადმოსული. გამომძიებელი ალენ ლე გოფი (ლინო ვენტურა) ძებნაში ჩაერთვება.

როჟე კლანის უფროს ვიტო მანალეზეს (ჟან გაბენი), რომის მუზეუმიდან ძვირფასეულობის გამოფენის გაძარცვას შესთავაზებს. სიცილიელლები გაქცეულს საკუთარ სახლში მიუჩენენ ბინას, ის კი ერთ-ერთი შვილის ალდოს ცოლს ჟანას დაადგავს თვალს.
ალენი როჟეს დას მონიკას, რომელიც რესტორანში მოლარედ მუშაობს დაუწესებს თვალთვალს. როჟე ბორდელში გაიპარება გასართობად, სადაც ალენი დაადგება, თუმც მოასწრებს გაქცევას.

როჟე კლანისთვის მუზეუმის სიგნალიზაციის გეგმას მოიპოვებს, რომელიც მისმა თანასაკნელმა ინჟინერმა ბალერმა დაამონტჟა. ვიტო ამერიკაში მყოფ ნაცნობს, დონ ანტონიოს დაურეკავს და რომის მუზუემში მიიყვანს. იგი შეამოწმებს სიგნალიზაციას და ეტყვის რომ ამ ეტაპზე მისი გაძარცვა შეუძლებელია, ხოლო თუ რამეს მოიფიქრებს შეატყობინებს. მალე მისთან ტონის კაცი ჟაკი მივა და გადაწყვეტენ, ძვირფასეულობა თვითმფრინავიდან გაიტაცონ, რომელიც ამერიკაში მიაქვთ გამოსაფენად. ვიტო ფოტოგრაფ მალიკს პასპორტების დამზადებას დაავალებს, თუმც მას გამომძიებელი ალენი დაადგება და ფოტოებს მოთხოვს. მალიკი დააზინებს ფოტოებს, თუმც ალენი მანალეზეს თანამშრომლის ლეონის ნომერს იპოვნის და მიაკითხავს. ვიტო მოატყუებს გამომძიებელს და ეტყვის რომ ლეონი დიდი ხნის წინ გააგდო და არ აქვს კონტაქტი.

როჟე სანაპიროზე ჟანას შეხვდება, კოცნას დაუწყებს და ვიტოს შვილიშვილი დაიანახავთ. ჟანა თხოვს რომ არავის უთხრას.

კლანი გაიგებს რომ რომიდან ლონდონში ჩამოდის ძვირფასეულობის დაზღვევის აგენტი ედვარდ ევანზი. ჟანი მას აეროპორტში როგორც იტალიის კონტრდაზვერვის თანამშრომლად გაეცნობა, გათოკავს და მის ადგილს დაიკავებს. თვითმფრინავში, რომელსაც ძვირფასეულობა გადააქვს ჟანი როგორც ედავრდ ევანზი ისე შევა და იარაღს შეიტანს. თვითმფრინავში კლანის ყველა წევრიც ავა, ჟანი მათ იარაღს დაურიგებს და თვითმფრინავს გაიტაცებენ. ნიუ-იორკის აეროპორტის ნაცვლად ავტოსტრადაზე დასვავენ, სადაც ანტონიოს ხალხი გადმოზიდავს ძვირფასეულობას. ჟანი რომში გაფრინდება, მანალეზეების კლანი კი პარიზში. საფრანგეთში ჩასულები ვიტოს შვილიშვილისგან გაიგებენ რომ ჟანა და როჟე სანაპიროზე ეხვეოდნენ ერთმანეთს და ფრანგის მოშორებას გადაწყვეტენ. როჟეს ბელა-კრუზში გაუშვებენ ყალბი პასპორტით, მაგრამ გაიგებს რომ მთელი ფული კლანმა წაიღო და პარიზში დაბრუნდებას გადაწყვეტს. ჯერ ვიტოს დაურეკავს და ეტყვის რომ მეორე დღეს ჩამოდის. კლანი მის მოსაშორებლად მოემზადება. ამას გაიგებს ჟანა, როჟეს დას დაურეკავს და ყველაფერს ეტყვის. მონიკას კი ალენი უსმენს და მეორე დღეს აეროპორტში პოლიციელებს გაგზავნის. როჟე უფრო ადრე ჩამოვა, რის გამოც აეროპორტში ვერ ნახავენ და პოლიციელები კლანის წევრებს დააკავებენ, ვიტოს გარდა. როჟე ვიტოს დაურეკავს და თანხას მოსთხოვს. ის დათანხმდება, შეხვედრას დაუნიშნავს და ჟანს წაიყვას. შეხვედრისას ვიტო ორივეს მოკლავს და სახლში დაბრუნდება, სადაც ალენი დახვდება და დააპატიმრებს.

მსახიობები
ჯილდოები
უიტ სტილმენი

ჯონ უიტნი სტილმენი (; დ. 25 იანვარი, 1952, ვაშინგტონი, ამერიკის შეერთებული შტატები) — ამერიკელი სცენარისტი და კინორეჟისორი. მისი ყველაზე ცნობილი ფილმია 1990 წელს გამოსული „მეტროპოლიტენი“, რომელმაც „ოსკარის“ ჯილდო მოიპოვა საუკეთესო ორიგინალური სცენარისათვის. სტილმენის ფილმებს შორის არის „ბარსელონა“ (1994), „დისკოს უკანასკნელი დღეები“ (1998), „უბედური ქალწულები“ (2011) და „სიყვარული და მეგობრობა“ (2016), რომელიც ჯეინ ოსტინის 1794 წლის მოთხრობაზეა დაფუძნებული, სახელწოდებით „ლედი სიუზანი“.

ადრეული ცხოვრება
ჯონ უიტნი სტილმენი 1952 წლის 25 იანვარს ვაშინგტონში, ამერიკის შეერთებულ შტატებში დაიბადა.

იგი ჰარვარდის უნივერსიტეტში სწავლობდა, სადაც უნივერსიტეტის ყოველდღიური ჟურნალისთვის, სახელწოდებით , სტატიებს წერდა.

კარიერა
1973 წელს სტილმენმა ჰარვარდის უნივერსიტეტში სწავლა დაასრულა და ნიუ-იორკში გადავიდა, სადაც იგი ამერიკულ გამომცემლობაში, -ში, რედაქტორის ასისტენტად მუშაობდა.

1984-1988 წლებში სტილმენი სცენარს წერდა თავისი მომავალი ფილმისთვის, სახელწოდებით „მეტროპოლიტენი“. ფილმის პრემიერა 1990 წლის კანის კინოფესტივალზე გაიმართა. ფილმში მთავარ როლებს კაროლინ ფარინა, ტეილორ ნიკოლსი, კრისტოფერ ეიგემენი და სხვები ასრულებენ. იგი მოგვითხრობს მდიდარი ახალგაზრდა სოციალისტების შესახებ, რომლებიც მანჰეტენზე ცხოვრობენ და მეგობრის სახლში ცხოვრებას, ფილოსოფიასა და საკუთარ ბედს განიხილავენ. ფილმი 1991 წლის „ოსკარის“ დაჯილდოებაზე საუკეთესო ორიგინალური სცენარის კატეგორიაში იყო ნომინირებული. „მეტროპოლიტენის“ შესახებ სტილმენი ინტერვიუში ამბობს: „...„მეტროპოლიტენის“ სცენარის წერა ძალიან მიჭირდა. ამიტომ ვჩერდებოდი, ვისვენებდი და „სიამაყეს და მცდარ აზრს“ ვკითხულობდი. რამდენიმე გვერდს როცა წავიკითხავდი, ტვინში ფიქრები მილაგდებოდა. ამიტომ ჯეინ ოსტინი „მეტროპოლიტენისთვის“ ძალიან მნიშვნელოვანი ფიგურაა.“

1994 წელს გამოვიდა სტილმენის შემდეგი ფილმი, სახლეწოდებით „ბარსელონა“. ფილმი ნახევრად ავტობიოგრაფიულია, იგი 1980-იანებში სტილმენის ესპანეთში მოგზაურობით არის შთაგონებული ფილმში ტეილორ ნიკოლსი, კრის ეიგემენი და მირა სორვინო მონაწილეობენ.

1998 წელს სტილმენმა გამოუშვა ფილმი, სახელწოდებით „დისკოს უკანასკნელი დღეები“, სადაც მთავარ როლებს ქლოი სევინი და კეიტ ბეკინსეილი ასრულებენ. ფილმი ტრილოგიის ნაწილია და „მეტროპოლიტენისა“ და „ბარსელონას“ გაგრძელებას წარმოადგენს.

13 წლის შემდეგ გამოვიდა სტილმენის მეოთხე ფილმი, „უბედური ქალწულები“, რომელშიც გრეტა გერვიგი, ადამ ბროუდი, ჰიუგო ბეკერი და ანალეი ტიპტონი მონაწილეობენ. მისი პრემიერა 2011 წელს ვენეციის კინოფესტივალზე შედგა.

სტილმენის 2016 წლის ფილმი, „სიყვარული და მეგობრობა“, ჯეინ ოსტინის 1794 წლის მოთხრობაზეა დაფუძნებული, სახელწოდებით „ლედი სიუზანი“. ფილმის პრემიერა 2016 წელს სანდენსის კინოფესტივალზე გაიმართა. ფილმმა კრიტიკოსებისაგან დადებითი შეფასებები მოიპოვა.

2016 წელს სტილმენმა თავისი საყვარელი ფილმები დაასახელა: „საშინელი სიმართლე“ (1937, რეჟ. ლეო მაკკერი), „დანაშაული მადონას ქუჩაზე“ (1958, რეჟ. მარიო მონიკელი), „მხიარული განქორწინება“ (1934, რეჟ. მარკ სენდრიჩი), „ჰოვარდის აღსასრული“ (1992, რეჟ. ჯეიმზ აივორი), „მორგან ქრიქის სასწაული“ (1943, რეჟ. პრესტონ სტურგსი), „მაღაზია ქუჩის კუთხეში“ (1940, რეჟ. ერნსტ ლუბიჩი), „მოპარული კოცნები“ (1968, რეჟ. ფრანსუა ტრიუფო), „სამოთხეზე უცნაური“ (1984, რეჟ. ჯიმ ჯარმუში), „უცნობები მატარებელში“ (1951, რეჟ. ალფრედ ჰიჩკოკი), „ვაგონის ოსტატი“ (1950, რეჟ. ჯონ ფორდი).

ფილმოგრაფია
ქლოი სევინი

ქლოი სტივენს სევინი (; დ. 18 ნოემბერი, 1974, სპრინგფილდი, მასაჩუსეტსი, ამერიკის შეერთებული შტატები) — ამერიკელი მსახიობი, მოდელი და დიზაინერი. მოპოვებული აქვს „ოქროს გლობუსი“; სამჯერ ყოფილა ნომინირებული „ოსკარზე“.

მონაწილეობა აქვს მიღებული ფილმებში: „ბიჭები არ ტირიან“ (1999, რეჟ. კიმბერლი პირსი), რომლისთვისაც იგი „ოსკარზე“ იყო ნომინირებული საუკეთესო მეორეხარისხოვანი როლისთვის; „ამერიკელი ფსიქოპათი“ (2000, რეჟ. მერი ჰერონი), „დოგვილი“ (2003, რეჟ. ლარს ფონ ტრიერი), „ზოდიაქო“ (2007, რეჟ. დევიდ ფინჩერი) და სხვ.

2006 წლიდან 2011 წლამდე სევინი -ს სერიალში, სახელწოდებით „დიდი სიყვარული“, ნიკოლეტ გრანტს ასახიერებდა. როლისთვის მან 2010 წელს „ოქროს გლობუსი“ მოიპოვა.

ადრეული ცხოვრება
ქლოი სტივენს სევინი სპრინგფილდში, მასაჩუსეტში (ამერიკის შეერთებული შტატები) დაიბადა. იგი ჯანინ მალინოვსკისა და ჰაროლდ დევიდ სევინის მეორე შილია.

იგი 17 წლის ასაკიდან მუშაობს მოდელად სხვადასხვა ჟურნალებისთვის. 1993 წელს სევინი ბრუკლინში გადავიდა, სადაც მკერავად მუშაობდა.

კარიერა
1993 წელს სევინიმ ამერიკელი სცენარისტი და რეჟისორი, ჰარმონი კორინი გაიცნო. ისინი ახლო მეგობრები გახდნენ. სევინიმ თავისი სადებიუტო როლი 1995 წელს გამოსულ ფილმში ითამაშა, სახელწოდებით „ბავშვები“. ფილმის სცენარის ავტორი ჰარმონი კორინი, ხოლო რეჟისორი ლარი კლარკია. სევინი ნიუ-იორკელ თინეიჯერს ასრულებს, რომელიც აღმოაჩენს, რომ შიდსით არის დაავადებული.

1998 წელს სევინიმ ითამაშა უიტ სტილმენის ფილმში, სახელწოდებით „დისკოს უკანასკნელი დღეები“. ფილმში ასევე კეიტ ბეკინსეილი თამაშობს. მისი სცენარის ავტორი უიტ სტილმენია.

1999 წელს სევინიმ კიმბერლი პირსის ავტობიოგრაფიულ ფილმში ითამაშა, სახელწოდებით „ბიჭები არ ტირიან“. იგი ტრანსგენდერ კაცს, ბრენდონ ტინას ეხება, რომელიც 1993 წელს ჰუმბოლდტში, ნებრასკაში გააუპატიურეს და მოკლეს. სევინი ლანა ტისდელის, ახალგაზრდა ქალის როლს ასრულებს, რომელსაც ტინა უყვარდება. ფილმისთვის სევინი „ოქროს გლობუსსა“ და „ოსკარზე“ იყო ნომინირებული.

2000 წელს სევინიმ მეორეხარისხოვანი როლი შეასრულა მერი ჰერონის ცნობილ ფილმში, სახელწოდებით „ამერიკელი ფსიქოპატი“, რომელიც ბრეტ ესტონ ელისის 1991 წლის იმავე სახელწოდების მქონე რომანზეა დაფუძნებული.

სევინი ასრულებს როლს ვუდი ალენის ფილმში „მელინდა და მელინდა“ (2004).

2016 წელს გამოვიდა უიტ სტილმენის ფილმი „სიყვარული და მეგობრობა“, რომელშიც სევინი ერთ-ერთ მთავარ როლს ასრულებს. ფილმი ჯეინ ოსტინის მოთხრობის, „ლედი სიუზანის“ ადაპტაციაა. მისი პრემიერა 2016 წელს სანდენსის კინოფესტივალზე გაიმართა.

2016 წელს სევინის სარეჟისორო დებიუტი შედგა. მან მოკლემეტრაჟიანი ფილმი, სახელწოდებით „ფისო“ გადაიღო, რომელიც პოლ ბოულსის 1980 წლის მოთხრობის ადაპტაციაა. 2016 წლის დასასრულს სევინიმ მეორე მოკლემეტრაჟიანი ფილმი, „კარმენი“ გადაიღო. მისი გადაღებები პორტლენდში, ორეგონში მიმდინარეობდა.

2018 წლის ფილმში, სახელწოდებით „ლიზი“ (რეჟ. კრეიგ უილიამ მაკნილი) იგი კრისტენ სტიუარტთან ერთად თამაშობს. ფილმის პრემიერა 2018 წლის სანდენსის კინოფესტივალზე გაიმართა. 2019 წლის ფილმში, „გარდაცვლილები არ კვდებიან“ (რეჟ. ჯიმ ჯარმუში) სევინი პატარა ქალაქის პოლიციის ოფიცერს ასრულებს.

2019 წელს გამოვიდა სევინის მესამე მოკლემეტრაჟიანი ფილმი, „თეთრი ექო“, რომლის ჩვენებაც კანის კინოფესტივალზე გაიმართა.
ნიკოლაი კოსტერ-ვალდაუ

ნიკოლაი კოსტერ ვალდაუ (დან. -; დ. 27 ივლისი, 1970, რუდკობინგი, დანია) — დანიელი მსახიობი, პროდიუსერი და სცენარისტი. მისი ყველაზე ცნობილი როლია ჯეიმი ლანისტერი -ს სერიალში, „სატახტოთა თამაში“, რომელიც ჯორჯ რეიმონდ რიჩარად მარტინის წიგნების სერიაზეა დაფუძნებული, სახელწოდებით „ყინულისა და ცეცხლის სიმღერა“.

ვალდაუ ასრულებს ფილმებში: „ღამის გუშაგი“ (1994), „თავებზე მონადირე“ (2011), „ათასჯერ ღამე მშვიდობისა“ (2013) და სხვ.

ადრეული ცხოვრება
კოსტერ-ვალდაუ რუდკობინგში, დანიაში დაიბადა. მას ორი უფროსი ძმა ჰყავს. იგი ტაიბერგში, პატარა სოფელში გაიზარდა. კოსტერ-ვალდაუ 1989 წლიდან 1993 წლამდე დანიის თეატრისა და თანამედროვე ცეკვის ეროვნულ სკოლაში სწავლობდა.

კარიერა
კოსტერ-ვალდაუს კინოში სამსახიობო დებიუტი 1994 წელს ჰქონდა ფილმით „ღამის გუშაგი“ (რეჟ. ოლი ბერნედალი), რომელმაც მას დანიაში პოპულარობა მოუტანა.

1997 წელს ითამაშა ფილმში „ინტერესი“ (1997, რეჟ. შონ მათიასი). მასთან ერთად ფილმში კლივ ოუენი, ჯუდ ლოუ და მიკ ჯაგერი მონაწილეობდნენ.

2011 წლიდან 2019 წლამდე კოსტერ-ვალდაუ ჯეიმი ლანისტერის როლს თამაშობდა -ს ცნობილ სერიალში „სატახტოთა თამაში“, რომელიც რომელიც ჯორჯ რეიმონდ რიჩარად მარტინის წიგნების სერიაზეა დაფუძნებული, სახელწოდებით „ყინულისა და ცეცხლის სიმღერა“. ამ როლისთვის მან ათეულობით პრიზი მოიპოვა, მათ შორის არის ემისა და სატურნის ჯილდოები. კოსტერ-ვალდაუ ჯეიმი ლანისტერის შესახებ 2015 წლის ინტერვიუში ამბობს: „...რაც ჯეიმის შესახებ თავიდანვე შემიყვარდა, ის არის, რომ ჭკვიანი და გულწრფელია ყველაფრის მიმართ.“

2011 წელს მან სემ შეფერდთან ერთად ითამაშა ფილმში „კვრინჩხი“, რომლის პრემიერაც ტრიბეკას კინოფესტივალზე გაიმართა. იმავე წელს მორტენ ტაილდუმის ფილმში ითამაშა, სახელწოდებით „თავებზე მონადირე“. ფილმმა მოიპოვა საუკეთესო უცხოურენოვანი ფილმისათვის. 2013 წელს კოსტერ-ვალდაუმ ჯესიკა ჩესტეინთან ერთად საშინელებათა ჟანრის ფილმში ითამაშა, სახელწოდებით „დედა“ (რეჟ. ენდი მასკეტი). იმავე წელს შეასრულა როლი ერიკ პოპის ფილმში „ათასჯერ ღამე მშვიდობისა“, სადაც მასთან ერთად ცნობილი ფრანგი მსახიობი, ჟულიეტ ბინოში თამაშობს. 2014 წელს სიუზან ბაიერის დანიურ თრილერში გამოჩნდა, სახელწოდებით „მეორე შანსი“, სადაც იგი ანდრეასის, პოლიციის ოფიცერის როლს ასრულებს. 2016 წელს ითამაშა ფილმში „ეგვიპტის ღმერთები“.

2017 წელს შეასრულა როლი ფილმში „მცირე დანაშაულები“.

2019 წელს ითამაშა ბრაიან დე პალმას ფილმში, სახელწოდებით „დომინო“. მისი პრემიერა 2019 წლის 31 მარტს გაიმართა.

2020 წელს გამოვიდა ფილმი „დუმილი“ (რეჟ. რობინ პრონტი), რომელშიც მთავარ როლს ნიკოლაი კოსტერ-ვალდაუ ასრულებს. ფილმის შესახებ მსახიობი ინტერვიუში ამბობს: „...ჩემთვის ეს ამბავი მრავალმხრივ ნაცნობი იყო. ისტორია არის კაცზე, რომელსაც არ ასვენებს თავისი წარსული და ადამიანთან სიახლოვე სჭირდება.“

პირადი ცხოვრება
1997 წელს კოსტერ-ვალდაუ გრენლანდიელ მსახიობსა და ვოკალისტზე, ნუკაკაზე დაქორწინდა. ისინი ორ ქალიშვილთან ერთად ლოს-ანჯელესში ცხოვრობენ.

2015 წელს ნიკოლაი კოსტერ-ვალდაუმ თავისი ხუთი საყვარელი ფილმი დაასახელა: „უკანასკნელი ტანგო პარიზში“ (1972, რეჟ. ბერნარდო ბერტოლუჩი), „ერთხელ ამერიკაში“ (1984, რეჟ. სერჯო ლეონე), „ფორს მაჟორი“ (2014, რეჟ. რუბენ ოსტლუნდი), „ისევ დაუკარი, სემ“ (1972, რეჟ. ჰერბერტ როსი), „ბერდმენი“ (2014, რეჟ. ალეხანდრო გონსალეს-ინიარიტუ).
ჰიუ ლორი

ჯეიმზ ჰიუ კალემ ლორი (; დ. 11 ივნისი, 1959, ოქსფორდი, ოქსფორდშირი, ინგლისი, გაერთიანებული სამეფო) — ბრიტანელი მსახიობი, რეჟისორი, ვოკალისტი, მუსიკოსი, კომიკოსი და მწერალი. მისი ყველაზე ცნობილი როლია ექიმი გრეგორი ჰაუსი ტელესერიალში „ექიმი ჰაუსი“ (2004-2012), რომლისთვისაც მან ორჯერ მოიპოვა ოქროს გლობუსი.

2016 წელს ითამაშა მინისერიალში, სახელწოდებით „ღამის ადმინისტრატორი“, რომლისთვისაც მან მესამე ოქროს გლობუსი მოიპოვა. 2012-დან 2019 წლამდე ასახიერებდა სენატორ ტომ ჯეიმზს -ს სიტუაციურ კომედიაში, სახელწოდებით „ვიცე პრეზიდენტი“ (რეჟ. არმანდო იანუჩი). როლისთვის ლორმა მეათე ემის ჯილდო მიიღო.

ლორი თამაშობს ფილმებში: „გრძნობა და გონება“ (1995, რეჟ. ენგ ლი), „101 დალმატინელი“ (1996, რეჟ. სტივენ ჰერეკი) და სხვ.

ლორს ორი მუსიკალური ალბომი აქვს გამოშვებული: „ “ (2011) და „' “ (2013). ასევე არის ავტორი რომანისა „იარაღის გამყიდველი“ (1996).

ადრეული ცხოვრება
ჯეიმზ ჰიუ კალემ ლორი 1959 წლის 11 ივნისს ოქსფორდში დაიბადა. იგი პატრიცია და უილიამ ჯორჯ რანალდ მენდელ ლორის ოთხი შვილიდან ყველაზე უმცროსია.

კარიერა
სამსახიობო კარიერა
1995 წელს ლორმა ითამაშა ფილმში „გრძნობა და გონება“ (რეჟ. ენგ ლი), რომელიც ჯეინ ოსტინის 1811 წლის იმავე სახელწოდების მქონე რომანზეა დაფუძნებული. წიგნის ადაპტაცია ემა ტომპსონის დაწერილია, რომელიც ასევე ერთ-ერთ როლს ასრულებს ფილმში.

2004 წლის ნოემბრიდან 2012 წლამდე ლორი ექიმი გრეგორი ჰაუსის როლს ასრულებდა ცნობილ სერიალში „ექიმი ჰაუსი“. სერიალში ასევე ლისა ედელშტეინი, ომარ ეპსი, რობერტ შონ ლეონარდი, ჯენიფერ მორისონი, ჯესი სპენსერი, ოლივია უაილდი, პიტერ ჯეიკობსონი, ემბერ ტემბლაინი, კოლ პენი და სხვები თამაშობენ. სერიალის აღმასრულებელი პროდიუსერები პოლ ატანასიო, კეიტ ჯეიკობსი, დეივიდ შორი, ბრაიან სინგერი, ტომას მორანი, რასელ ფრენდი, გარეტ ლერნერი, გრეგ აიტენისი და ჰიუ ლორი არიან. ქრონომეტრაჟი 41-დან 49 წუთამდე გრძელდება.

2005 წელს იგი სერიალისთვის ემის ჯილდოზე იყო ნომინირებული. 2006 და 2007 წელს ოქროს გლობუსი მიიღო გრეგორი ჰაუსის როლისათვის.

მუსიკა
ლორი ექვსი წლიდან მეცადინეობდა ფორტეპიანოზე დაკვრაში. იგი მღერის, უკრავს ფორტეპიანოზე, გიტარაზე, დრამზე, ჰარმონიკასა და საქსოფონზე.

2011 წელს ლორმა თავისი სადებიუტო მუსიკალური ალბომი გამოუშვა, სახელწოდებით „ “. ალბომი ბლუზის ჟანრის სიმღერებს აერთიანებს და მის ფარგლებში ლორს კოლაბორაციები აქვს ისეთ ვოკალისტებთან, როგორებიც არიან ტომ ჯოუნსი, ირმა ტომასი სხვები.

2013 გამოვიდა მისი მეორე ალბომი, „' “.

წერა
1996 წელს გამოვიდა ლორის თრილერის ჟანრის პირველი რომანი, სახელწოდებით „იარაღის გამყიდველი“. იგი მალევე ბესტსელერი გახდა.

პირადი ცხოვრება
1989 წლის 16 ივნისს ლორი თეატრის მენეჯერზე, ჯო გრინზე ლონდონში დაქორწინდა. მათ ერთად სამი შვილი, ჩარლი, ბილი და რებეკა ჰყავთ.

ჰიუ ლორის საყვარელ წიგნებს შორისაა ჰერმან მელვილის „მობი დიკი“ (1851). -თან ინტერვიუში მან თქვა, რომ ათეისტია.
სიუზან ზეიდელმანი

სიუზან ზეიდელმანი (; დ. 11 დეკემბერი, 1952, ფილადელფია, პენსილვანია, ამერიკის შეერთებული შტატები) — ამერიკელი კინორეჟისორი, პროდიუსერი და სცენარისტი. მისი სადებიუტო სრულმეტრაჟიანი ფილმის, „პატარა ნაწილების“ (1982) პრემიერა კანის კინოფესტივალზე გაიმართა. მის 1989 წლის ფილმში, სახელწოდებით „ქალი ეშმაკი“, ცნობილი ამერიკელი მსახიობი, მერილ სტრიპი თამაშობს.

ზეიდელმანს ასევე უმუშავია ტელევიზიაშიც. მის მიერ არის გადაღებული ტელესერიალ „სექსი დიდ ქალაქში“-ს პირველი სერია.

ადრეული ცხოვრება
სიუზან ზეიდელმანი ფილადელფიის გარეუბანში გაიზარდა. 1969 წლიდან დრექსელის უნივერსიტეტში, ფილადელფიაში, მოდასა და ხელოვნებას შეისწავლიდა. მალევე იგი კინოთი, განსაკუთრებით კი ჟან-ლუკ გოდარით, ფრანსუა ტრიუფოთი და ინგმარ ბერგმანით დაინტერესდა. ამის შემდეგ მან კინორეჟისორობა გადაწყვიტა.

იგი ნიუ-იორკის უნივერსიტეტში კინოხელოვნებას შეისწავლიდა.

კარიერა
1982 წელს გამოვიდა ზეიდელმანის სადებიუტო სრულმეტრაჟიანი ნამუშევარი, სახელწოდებით „პატარა ნაწილები“. იგი პირველი ამერიკული ფილმია, რომელიც კანის კინოფესტივალის კონკურსში მიიღეს.

1985 წელს გამოვიდა ფილმი „სიუზანის უიმედო ძებნა“, რომელშიც ცნობილი ამერიკელი ვოკალისტი და მსახიობი, მადონა თამაშობს. ფილმში ასევე როზანა არქეტი და აიდენ ქუინი მონაწილეობენ.

ზეიდელმანის 1989 წლის ფილმში, სახელწოდებით „ორცხობილა“, პიტერ ფოლკი, დაიან ვისტი, ემილი ლოიდი და სხვები მონაწილეობენ. მისი სცენარის ავტორები ნორა ეფრონი და ალის არლენი არიან. იმავე წელს გამოვიდა „ქალი ეშმაკი“, რომელიც ფეი უელდონის იმავე სახელწოდების მქონე ბესტსელერი რომანის ადაპტაციაა. ფილმში მთავარ როლს მერილ სტრიპი თამაშობს. ის სტრიპის პირველი კომედიური როლია.

1994 წელს ზეიდელმანმა და სცენარისტმა ჯონათან ბრეტმა დაწერეს სცენარი მოკლემეტრაჟიანი ფილმისათვის „ჰოლანდიელი ოსტატი“. იგი 1994 წლის „ოსკარის“ დაჯილდოებაზე იყო ნომინირებული საუკეთესო მოკლემეტრაჟიანი ფილმის კატეგორიაში. მისი ჩვენება კანის კინოფესტივალზე გაიმართა. იმავე წელს ზეიდელმანი ბერლინის საერთაშორისო კინოფესტივალის ჟიურის წევრი გახდა.

ზეიდელმანი ორჯერ იყო ნომინირებული ემის დაჯილდოებაზე ფილმისთვის „უფრო ცივი კლიმატი“ (1999). ფილმში სალი ფილდი და ჯუდი დევისი მონაწილეობენ. მისი სცენარის ავტორი პულიცერის პრემიის ლაურეატი, მარშა ნორმანია.

2001 წელს გამოვიდა „გაუდის შუადღე“. ფილმი ბარსელონაში, ესპანეთშია გადაღებული. მასში ჯუდი დევისი, მარსია გეი ჰერდენი, ჯულიეტ ლუისი და ლილი ტეილორი თამაშობენ. სცენარი ბარბარა უილსონის იმავე სახელწოდების მქონე რომანზეა დაფუძნებული.

2013 წელს გამოსული ფილმი, სახელწოდებით „მხურვალე მოქცევა“, შუახნის ქალებზე გვიყვება, რომლებიც ტეხასის შტატის პატარა ქალაქში ცხოვრობენ. ფილმში ბრუკ შილდსი, დერილ ჰანა, ვანდა საიკსი, ვირჯინია მადსენი, კამრინ მანჰეიმი და ერიკ რობერტსი თამაშობენ.

გავლენები
ზეიდელმანმა ინტერვიუში თქვა, რომ იგი შთაგონებულია ევროპელი რეჟისორებით, როგორებიც არიან ლინა ვერტმიულერი და ანიეს ვარდა. მათ შემოქმედებას იგი 1970-იანებში, ნიუ-იორკის უნივერსიტეტში სწავლობდა. ზეიდელმანი ასევე ახსენებს ჟან-ლუკ გოდარს, ფრანსუა ტრიუფოსა და ჯონ კასავეტესს, როგორც მნიშვნელოვან ფიგურებს მისი შემოქმედების ფორმირებაში.

პირადი ცხოვრება
ზეიდელმანი 1986 წლიდან თავის პარტნიორთან, სცენარისტ და პროდიუსერ ჯონათან ბრეტთან ერთად ნიუ-იორკში ცხოვრობს. მათი შვილი, ოზი, პროდიუსერი და მემონტაჟეა.
ფიონა შოუ

ფიონა შოუ (; დაბადებით ფიონა მერი უილსონი ; დ. 10 ივლისი, 1958, ფერენრი, კორკის საგრაფო, ირლანდია) — ირლანდიელი მსახიობი და თეატრისა და ოპერის რეჟისორი. იგი ასრულებს პეტუნია დარსლის როლს „ჰარი პოტერის“ ფილმებში (2001-2010).

შოუმ შეასრულა კაროლინ მარტენსის როლი -ის ტელესერიალში „ევას მკვლელობისას“. როლისთვის მან მიიღო ტელევიზიაში საუკეთესო მეორეხარისხოვანი როლისთვის. იგი ასევე თამაშობს ტელესერიალში „ნაგავი“ (რეჟ. ფიბი უოლერ-ბრიჯი), რომლისთვისაც შოუ ემის ჯილდოს ნომინანტი გახდა.

ადრეული ცხოვრება
ფიონა მერი უილსონი ფერენრიში, კორკის საგრაფოში, ირლანდიაში დაიბადა. მამამისი, დენის უილსონი ქირურგ-ოფთალმოლოგი იყო, ხოლო დედამისი, მერი - ფიზიკოსი.

შოუ კორკის უნივერსიტეტში ფილოსოფიას შეისწავლიდა.

კარიერა
შოუს თეატრის როლებს შორის არის სელია სპექტაკლში „როგორც შენ მოგწონს“ (1984), მადამ დე ვოლანგესი (1985, „სახიფათო კავშირები“), კეტრინი (1987, „ჭირვეულის მორჯულება“), ვინი (2007, „ბედნიერი დღეები“) და სხვ.

1984 წელს გადაღებულ ფილმში, სახელწოდებით „შერლოკ ჰოლმსის თავგადასავალი“, იგი მის მორისონის როლს ასრულებს.

შოუს უთამაშია ფილმებში: „ჩემი მარცხენა ფეხი“ (1989, რეჟ. ჯიმ შერიდანი), „მთები მთვარეზე“ (1990, რეჟ. ბობ რაფელსონი), „სამი კაცი და პატარა ლედი“ (1990, რეჟ. ემილე არდოლინო), „ჯეინ ეარი“ (1996, რეჟ. ფრანკო ძეფირელი) და სხვ. აგრეთვე „ჰარი პოტერის“ ხუთ ფილმში - „ჰარი პოტერი და ფილოსოფიური ქვა“ (2001), „ჰარი პოტერი და საიდუმლო ოთახი“ (2002), „ჰარი პოტერი და აზკაბანის ტყვე“ (2004), „ჰარი პოტერი და ფენიქსის ორდენი“ (2007) და „ჰარი პოტერი და სიკვდილის საჩუქრები: პირველი ნაწილი“ (2010).

შოუ ჩნდება ამერიკული სერიალის, „ნამდვილი სისხლის“ მეოთხე სეზონში. იგი მერნი სტოუნბრუკის როლს ასრულებს.

ტელესერიალში „ნაგავი“ (2016-2019, რეჟ. ფიბი უოლერ-ბრიჯი), რომლისთვისაც შოუ ემის ჯილდოს ნომინანტი გახდა. უოლერ-ბრიჯის შესახებ შოუ -თან ინტერვიუში ამბობს: „...ვფიქრობ, რომ „ნაგავი“ დიდებულია. იგი ფიბის თაობაზეა, ჩემსაზე - არა და მგონია, რომ მას ეს საოცრად გამოუვიდა. ფიბი ჩემს თავს მახსენებს 32 წლის ასაკში, როცა თეატრში სერიოზულ როლებს ვასრულებდი. სპექტაკლებში თამაში ძალიან დამღლელი იყო, მაგრამ ამასთანავე მისი ყოველი წამი მსიამოვნებდა. ახლა ფიბის ვხედავ, თუ როგორ სიამოვნებს თავისი სამყაროს ყველა წუთი.“

2018 წელს შოუმ კაროლინ მარტენსის როლი შეასრულა ტელესერიალში, სახელწოდებით „ევას მკვლელობისას“. როლისთვის მან მიიღო ტელევიზიაში საუკეთესო მეორეხარისხოვანი როლისთვის.

პირადი ცხოვრება
შოუ ჰომოსექსუალია. იგი რომანტიკულ ურთიერთობაში იმყოფებოდა მსახიობ სეფრონ ბეროუსთან.

2018 წელს იგი ეკონომისტ სონალი დერანიაგალაზე დაქორწინდა.

2009 წლის 24 სექტემბერს, ჟურნალისტ სოფი ელმირსტთან ინტერვიუში ფიონა შოუ რეჟისორებსა და მათთან მუშაობაზე ამბობს: „...მე ბევრ რეჟისორთან მიმუშავია და ყველა მათგანთან ყოფნა ფანტასტიური იყო, რადგან სხვადასხვა რამ მასწავლეს. პიტერ შტეინმა ჩემზე დიდი გავლენა მოახდინა. მისგან ვისწავლე, თუ როგორ გავაკეთო რაღაც ისე, რომ ზედმეტი ჩაღრმავება არ დავიწყო. ასე რომ, თუ სცენარში წერია - დადე კალამი, უბრალოდ კალამი უნდა დადო, არ უნდა იფიქრო ამის გაკეთების სხვანაირ გზაზე. უბრალოდ დადე კალამი და ნახე, რას გასწავლის ეს.“
მიგელ ფერერი

მიგელ ხოსე ფერერი (; დ. 7 თებერვალი, 1955, სანტა-მონიკა, კალიფორნია, ამერიკის შეერთებული შტატები — 19 იანვარი, 2017, სანტა-მონიკა, კალიფორნია, ამერიკის შეერთებული შტატები) — ამერიკელი მსახიობი. მან პირველი მნიშვნელოვანი როლი 1987 წელს შეასრულა პოლ ვერჰოვენის ფილმში „რობოკოპი“. ფერერს ასევე უთამაშია ფილმებში: „ცარიელი ჩეკი“ (1994, რეჟ. რუპერტ ვეინვრაითი), „ცხელი თავები 2“ (1993, რეჟ. ჯიმ აბრაამსი), „მულანი“ (1998, რეჟ. ბერი ქუქი და ტონი ბანკროფტი), „საცობი“ (2000, რეჟ. სტივენ სოდერბერგი), „რკინის კაცი 3“ (2013, რეჟ. შეინ ბლექი) და სხვ.

ფერერს უმუშავია ტელევიზიაშიც. იგი ასრულებს გამოძიების ფედერალური ბიუროს აგენტის, ალბერტ როზენფილდის როლს დეივიდ ლინჩის ცნობილ სერიალში „ტვინ პიკსი“ (1990-1991, 2017); ტარაკუდოს როლს სერიალში „ჯეკი ჩანის თავგადასავლები“ (2000-2005).

ადრეული ცხოვრება
ფერერი 1955 წლის 7 იანვარს სანტა-მონიკაში, კალიფორნიაში დაიბადა. იგი პუერტო-რიკოელი ოსკაროსანი მსახიობის, ხოსე ფერერისა და მომღერალ როზმარი კლუნის პირველი შვილი იყო. ფერერი ჰოლივუდში, კალიფორნიაში გაიზარდა.

კარიერა
ფერერმა სამსახიობო კარიერა 1980 წელს ტელევიზიაში მუშაობით დაიწყო. 1983 წელს მას მცირე როლი ჰქონდა კომედიურ ფილმში „კაცი, რომელიც აქ არ იყო“. აგრეთვე რამდენიმე კადრში ჩნდება ფილმში „ვარსკვლავური გზა : სპოკის ძიება“ (1984).

1987 წელს შეასრულა ბობ მორტონის როლი ფილმში „რობოკოპი“ (1987, რეჟ. პოლ ვერჰოვენი). ფერერის შემდეგ ფილმებს შორის არის „სიღრმისეული ვარსკვლავი ექვსი“ (1989, რეჟ. შონ კენინგემი), „შურისძიება“ (1990, რეჟ. ტონი სკოტი), „ცხელი თავები 2“ (1993, რეჟ. ჯიმ აბრაამსი). ფერერი ასრულებს ლოიდ ჰენრიდის როლს სტივენ კინგის რომანზე დაფუძნებულ მინისერიალში, სახელწოდებით „წინააღმდეგობის გაწევა“ (1994, რეჟ. მიკ გარისი).

ფერერი ასრულებს გამოძიების ფედერალური ბიუროს აგენტის, ალბერტ როზენფილდის როლს ტელესერიალში „ტვინ პიკსი“ (1990-1991, რეჟ. დევიდ ლინჩი) და სერიალის მიხედვით გადაღებულ ფილმში „ტვინ პიკსი: მომყევი, ცეცხლო“.

2011 წლის ტელესერიალში, სახელწოდებით „მცველი“, ფერერი ლოს-ანჯელესის პოლიციის ლეიტენანტის, ფელიქს ვალდესის როლს თამაშობს. სერიალში აგრეთვე ელი უოლკერი, ტიშა კემპბელ-მარტინი, კრის პეინი-გილბერტი, ტერელ ტილფორდი, ტომას რობინსონი, სეიგ რაიანი და სხვები მონაწილეობენ. იმავე წელს ფერერი ჩნდება ცნობილი ამერიკული სერიალის, „სასოწარკვეთილი დიასახლისების“ ბოლო სეზონის რამდენიმე სერიაში.

2013 წელს ფერერმა ფილმში „რკინის კაცი 3“ ვიცე პრეზიდენტის როლი შეასრულა.

2017 წელს, „ტვინ პიკსის“ მესამე სეზონში, ფერერმა ალბერტ როზენფილდის როლი ითამაშა. სერიალში აგრეთვე მონაწილეობენ ლორა დერნი, ნაომი უოტსი, მაიკლ კერა, ჯიმ ბელუში, ჯენიფერ ჯეისონ ლი, მადხენ ამიკი, დანა ეშბრუკი, შერილინ ფენი, შერილ ლი, პეგი ლიპტონი, ჯეიმზ მარშალი, ევერეტ მაკგილი, ვენდი რობი და სხვები.

გარდაცვალება
2017 წლის 19 იანვარს, სანტა-მონიკაში, კალიფორნიაში, მიგელ ფერერი 61 წლის ასაკში ყელის კიბოთი გარდაიცვალა. იგი სან-ხუანში, პუერტო-რიკოში, მამამისის, ხოსე ფერერის გვერდით არის დაკრძალული.

ფერერს მიეძღვნა ცნობილი სერიალის, „სამართლიანობის ლიგის“ მესამე სეზონის მეშვიდე სერია. სერიალის პირველ ორ სეზონში მსახიობი ვენდელ სევეჯს ახმოვანებს.